b'\n_START_ARTICLE_\nZadnja no\xc4\x8d v Teheranu\n_START_SECTION_\nVsebina\n_START_PARAGRAPH_\nGlavni literarni junak je dr\xc5\xbeavni to\xc5\xbeilec Aleksander Ko\xc5\xa1ak, ki se upokoji na dan tretje mariborske vstaje (vstajni\xc5\xa1ko leto 2012). Kolegi mu pripravijo poslovilno slavje, kjer mu v dar podarijo letalsko karto za potovanje v Teheran. Aleksander se namre\xc4\x8d posve\xc4\x8da gojenju tulipanovim \xc4\x8debulicam, po navodilih perzijskega mojstra tulipanov Mehmeda Mahmoudija iz Urmije._NEWLINE_Ob prihodu domov ga pri\xc4\x8daka pismo posebne vrste. Pismo mu po\xc5\xa1lje obto\xc5\xbeeni Maks Urbanc \xe2\x80\x93 v tem \xc4\x8dasu pride iz zapora \xe2\x80\x93 ki trdi, da je po krivem odsedel osemletno zaporno kazen. Ta ho\xc4\x8de, dokazati svojo nedol\xc5\xbenost, zato \xc5\xbeeli obnovitev primera in se ga tako spozna za nedol\xc5\xbenega. V Ko\xc5\xa1akovo komaj za\xc4\x8detno upokojensko obdobje se\xc5\xbee star primer, umor Janka Bla\xc5\xbei\xc4\x8da, ki ga je zaradi pomanjkanja dokazov ovrgel. Njegovi nasledniki ga ponovno odprejo in po krivem obsodijo Maksa Urbanca. Tako se Ko\xc5\xa1ak ob iskanju resnice in pravega krivca zaplete tako z ljudmi javnega \xc5\xbeivljenja kot z osebami v zasebnem \xc5\xbeivljenju. Ko je \xc5\xbee videti, da se stvari po\xc4\x8dasi sestavljajo na svoje mesto, se prava drama \xc5\xa1ele pri\xc4\x8dne. Nov dokaz nedvomno razkrije pravega morilca ter hkrati vpletenost Ko\xc5\xa1akovega takrat dvajsetletnega sina Mateja. S pobegom v daljni svet tulipanov se Ko\xc5\xa1ak \xc5\xbeeli izogniti posledicam svoje odlo\xc4\x8ditve in za\xc4\x8deti novo \xc5\xbeivljenje.\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki Piramida pri zalo\xc5\xbebi Litera\n_START_SECTION_\nIzdaje in prevodi\n_START_PARAGRAPH_\nPrva izdaja knjige iz leta 2016 (COBISS)'